Trou Archives - Harvester
Hoekom moet ons trou?
'n Bybelse fundering
In die lig van al hoe meer huwelike wat eindig in die skeihof, al hoe meer jongmense wat saambly, huwelik seremonies wat te duur geraak het, en tans te midde van Covid 19 nie kan plaasvind nie, is die onwillekeurige vraag: Hoekom moet ons trou? Dis tog net 'n papier. Is ons nie voor die Here getroud as ons alreeds saam geslaap het nie?
Alvorens ons hierdie vraag kan beantwoord: Hoe seker is jy dat jy die res van jou lewe verbind wil wees aan een persoon? Hoe weet ek dit is my lewensmaat? Dis 'n bespreking vir 'n ander tyd.
Die bevel om te trou:
Die bevel om dat persone moet trou, 'n huwelikverbond kontrak maak word in die skrif bepaal vir:
Om saam kinders te verwek en groot te maak. (Gen 2:21-24)
Om 'n vredeskontrak tussen nasie te beslis. (Deut 21:10-14)
Die verkragter moes met slagoffer trou. (Deut 22:28-29)
Die naaste familielid moes met die weduwee en kinderlose vrou van sy broer trou, om sy natalingskap te verseker. (Deut 25:5-6)
Dis interessant dat romantiese liefde nie 'n rede volgens die skrif is vir huwelikbevestiging nie. In Bybelse tye, was huwelike deur die onderskei gesinne gereël. Die naaste wat ons kom aan romantiese liefde is die boek Hooglied.
Die fokus dus van die skrif is die kinders: Die Here het man en vrou een gemaak, een in liggaam en gees. En waarom een? Omdat Hy wil hê dat daar 'n nageslag moet wees
wat Hom eer. (Mal 2:15) Sielkundiges, beraders en maatskaplike werker is dit eens: vir kinders om as gesonde gebalanseerde volwassenes op te groei het hulle 'n standvastige, stabiele huisgesin nodig, wat voortbou van generasie tot generasie. 'n Gesin waar beide die ouers 'n betrokke is aan die opvoedkundige proses van die kind se opvoeding, veral ten opsigte van waardes. Waardes word deur modellering en voorbeeld oorgedra.
Drie fases van die huwelikverbond:
Die Bybel verduidelik drie fases and aspekte van die huweliksverbondsluiting:
Isak en Rebekka:
Kontrak (Gen 24:33; 51-53; 57-58)
Voltrekking (Gen 24:64-67)
Jakob & Leah
Kontrak (Gen 29:15-20
Voltrekking (Gen 29:21-26)
Feesviering (Gen 29:27-28)
Jakob & Ragel
Kontrak (Gen 29:27)
Voltrekking (Gen 29:30)
Feesviering (Gen 29:27-28) 
In Bybelse tye is die kontrak deur die ouers onderhandel, die bruidsprys is bepaal en aan die ouers betaal soos, nog regoor Afrika en die ooste die norm is. Die kontrak was veral bepalend om toe te sien, dat die paartjie self-versorgend is, en dat daar voorsiening gemaak is vir hoe hulle gaan leef. Kwessies soos huisvesting en toekomstige voorsieninge vir die gesin is vasgestel.
Die OT huweliksverbond is voltrek in die Chuppa Tent, waarna die bloedbevlekte doek uitgebring is om maagdelikheid te bewys. D.W.S die verbondsdaad het tydens die seksdaad gebeur. Bloed: ons kan nie skei nie. Ons kan nie na ons dood, ons testament verander nie. Daarom word daar in die Bybelse verbondsluiting 'n dier doodgemaak in 2 gedeel, en die 2 persone stap 'n syfer 8 roete tussen die stukke vleis. Dit simboliseer dat ons ook nie die kontrak sal KAN verbreek nie. Na verbondsluiting KAN ons nie skei nie. Die syfer 8 simboliseer ewigheid. Daar 'n ring aan 'n vinger, 'n ewigheid simbool. Sommige maak dan derhalwe die afleiding dat dit dan nie nodig is vir paartjies om wettiglik te trou nie. Hulle is voor die Here getroud. Waarom het Jesus dan nie die vrou wat by 'n man gebly het, se verbintenis bekragtig nie? "Dis reg wat jy nou gesê het: 'Ek het nie 'n man nie.' Jy het reeds vyf gehad, en die een wat jy nou het, is nie jou man nie." (Joh 4:17) Dit beteken dat daar tog 'n publieke seremonie moet plaasvind, waarby getuies betrek word, om jou eenheid en eenwording te verkondig.
Omdat daar nie baie melding gemaak word van die program van die huwelikseremonie in die Bybel nie, en dit ook deur die eeue verkillende vorms aangeneem het, word die afleiding gemaak dat dit nie belangrik is nie. Tog is dit duidelik dat in Bybelse tye, daar 'n baie noue band was tussen die paartjie en die uitgebreide gesin en gemeenskap. Die hele gemeenskap is genooi. (Joh 2) Huwelike is nie gesien as 'n romantiese ontvlugting van 2 persone teenoor die res van die familie nie. Hierdie neiging is deur Hollywood populêr gemaak, dat 2 verliefde persone teenoor die hele gemeenskap en familie staan. Hierdie konsep is vreemd tot die Bybel; jou lewe, werk, voorsiening, en oorlewing was afhanklik van die gemeenskap. Isolasie was bloot nie moontlik nie. Die uitgebreide familie het gehelp kinders grootmaak, versorg, kinders geleer en mekaar beskerm. Die wettige publieke seremonie was dus onombeerlik en belangrik. Dis hier waar die hele gemeenskap hulle goedkeuring, maar ook hulle ondersteuning aan die jong paartjie aanbied.
Die mees belangrikste deel van die publieke verbintenis en beloftes wat gemaak word, is die spreekwoordelike streep wat getrek word: Ek belowe my trou nou aan een persoon.
Die verbreking van hierdie trou en beloftes word ten sterkte deur die Bybel veroordeel as egbreek! (Exo 20:14; Deut 5:18; Mat 5:27; 19:18; Rom 7:3; 13:9) Die huweliksverbond word gesien as heilig, met die oog op die heiligmaking van die man en vrou, om die ideale omstandighede te skep vir kinders om in die wee van die Here groot te word.
Die straf wanneer iemand die eg breek
Egbrekers sal gestraf word: Dood (Gen 20:7; Lev 20:10) Verskriklike oordeel (Eze 16:35-41); hulle het bloed op hulle hande (Eze 23:45; Mal 2:10-17) Sal nie die koninkryk of hemel sien nie (Rev 22:14-15).
Hoekom is al hierdie inligting vandag nog relevant?
Romantiese liefde is nie genoeg om 'n leeftyd te hou, tot op jou oudag wanneer mens meer afhanklik van mekaar raak nie en meer opofferings moet maak nie.
Nie die huwelikseremonie of die amptelike dokumente verseker getrouheid aan mekaar nie. Dit kos harde werk van verhoudingsbou, en saamgroei om enduit getrou aan mekaar te bly. Beide partye moet opgroei in volwassenheid van selfopoffering, lojaliteit, respek en wederkerige samewerking. Die huwelik is 'n reis in selfverloëning, waarby albei partye groei in die gestalte van Jesus vir mekaar.
Die einddoel is eenwording, dieselfde eenwording wat in die Godheid bestaan. Uiteindelik is die drie-eenheid vir ons 'n voorbeeld van hoe die hele gesin eerbied, respek en enkelvoudig fokus leef.
Die huwelik word die fondament, vastegrond, veilige plek, waar kinders op groei, en kleinkinders en uiteindelik agterkleinkinders floreer.
Daar is veiligheid in huwelik ten opsigte van afsterwe, testament, nalatenskap vir kinders, en uitgebreide gesin wat kan help. Hospitale vra, wie is die naasbestaandes.
Huwelik is die ultimate liefdesverklaring. Ek wil laat die son, maan en sterre, regerings en mense, bure en familie weet aan wie ek trou belowe. Ek belowe die trou van my hart aan een persoon. Die trou van my seksualiteit. Die trou van my fokus en werk om saam 'n lewe te bou, vir ons kinders, en hulle kinders.
 https://www.bible.ca/marriage/ancient-jewish-three-stage-weddings-and-marriage-customs-ceremony-in-the-bible.htm